Diari Oficial de la Generalitat Valenciana


Sumari del DOGV 8166, del 09-11-2017 (2017/9764)

ORDRE 10/2017, de 27 d'octubre, de la Conselleria d'Habitatge, Obres Públiques i Vertebració del Territori, per la qual es prorroga el règim excepcional establit en la disposició transitòria primera del Decret 191/2013, de 20 de desembre, del Consell, relatiu als preus, les rendes i les superfícies màxims dels habitatges protegits de nova construcció.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2017/10/27/10/dof/vci/html**

### Dades del document

Número de DOGV
:   8166

Data del DOGV
:   09-11-2017

Secció del DOGV
:   I. DISPOSICIONS GENERALS

Número del document
:   2017/9764


Data del document
:   27-10-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Ordre

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * política de l'habitatge
    * legislació
    * Dret de l'habitatge
    * habitatge social
    * reglamentació urbanística
    * necessitat d'habitatge

ORDRE 10/2017, de 27 d'octubre, de la Conselleria d'Habitatge, Obres Públiques i Vertebració del Territori, per la qual es prorroga el règim excepcional establit en la disposició transitòria primera del Decret 191/2013, de 20 de desembre, del Consell, relatiu als preus, les rendes i les superfícies màxims dels habitatges protegits de nova construcció. [2017/9764]  
  
PREÀMBUL  
  
El Decret 191/2013, de 20 de desembre, del Consell, va modificar diversos preceptes del Decret 90/2009, de 26 de juny, del Consell, pel qual s'aprova el Reglament d'habitatges de protecció pública a fi de dotar d'un marc estable l'habitatge protegit a la Comunitat, i completar la regulació que tradicionalment s'incloïa en els plans d'habitatge.  
  
Així mateix, es va establir un règim excepcional aplicable a la qualificació de les promocions sol·licitades durant el primer any de vigència del Decret 191/2003, amb l'objecte de facilitar la transició de les promocions ja iniciades al nou règim establit en el Decret.  
De conformitat amb el que estableix la disposició transitòria primera del Decret 191/2013, el termini d'un any podria prorrogar-se per ordre de la conselleria competent en matèria d'habitatge, quan hi haja circumstàncies excepcionals que així ho aconsellen.  
A l'empara del que estableix la disposició transitòria primera a la qual es refereix el paràgraf anterior, l'Ordre 21/2014, de 23 de setembre, de la Conselleria d'Infraestructures, Territori i Medi Ambient, va prorrogar un any el règim excepcional establit en la disposició transitòria primera del Decret 191/2013, de 20 de desembre, del Consell.  
  
L'Ordre 4/2016, de 22 de març, de la Conselleria d'Habitatge, Obres Públiques i Vertebració del Territori va prorrogar així mateix per un any el règim excepcional, i aquest va finalitzar el 24 de desembre de 2016.   
  
L'Ordre 2/ 2017, de 24 de gener, de la Conselleria d'Habitatge, Obres Públiques i Vertebració del Territori, de nou prorroga, per un any, el règim excepcional de la disposició transitòria primera fins al 24 de desembre de 2017.  
En la conjuntura actual, segueix sense haver-se completat la transició de les promocions d'habitatges protegits cap al nou règim establit, i atés que no han variat les circumstàncies socials i econòmiques que van propiciar les anteriors pròrrogues, es creu convenient prorrogar el règim excepcional articulat en la citada disposició transitòria primera del Decret 191/2013, i fer-ho per dos anys més, per a aconseguir la seguretat jurídica.  
Per això, complits els tràmits procedimentals oportuns, evacuats els informes preceptius, vistos la Llei 39/2015, d'1 d'octubre, del procediment administratiu comú de les administracions públiques i la resta de normativa d'obligatòria i pertinent aplicació, i en virtut de les facultats conferides per l'article 28.e de la Llei 5/1983, de 30 de desembre, del Consell,  
  
  
ORDENE  
  
Article únic  
Pròrroga del règim excepcional establit en la disposició transitòria primera del Decret 191/2013, de 20 de desembre, del Consell, pel qual es modifiquen determinats preceptes del Decret 90/2009, de 26 de juny, del Consell, pel qual es va aprovar el Reglament d'habitatges de protecció pública.  
Es prorroga durant el termini de dos anys el règim excepcional aplicable a les qualificacions de promocions sol·licitades a partir de l'entrada en vigor de l'esmentat Decret 191/2013, de 20 de desembre, del Consell, establit en la disposició transitòria primera, prorrogat per primera vegada per mitjà de l'Ordre 21/2014, de 23 de setembre, de la Conselleria d'Infraestructures, Territori i Medi Ambient, i posteriorment per mitjà de les ordres 4/2016, de 22 de març, i 2/2017, de 24 de gener, de la Conselleria d'Habitatge, Obres Públiques i Vertebració del Territori.  
La dita pròrroga serà efectiva a partir de la finalització del termini atorgat per l'Ordre 2/2017, de 24 de gener, de la Conselleria d'Habitatge, Obres Públiques i Vertebració del Territori, per la qual es prorroga el règim excepcional establit en la disposició transitòria primera del Decret 191/2013, de 20 de desembre, del Consell, açò és, fins al 24 de desembre de 2019.  
  
  
DISPOSICIÓ ADDICIONAL  
  
Única. Regla de no-despesa  
La implementació d'aquesta ordre no podrà tindre cap incidència en la dotació de tots i cada un dels capítols de despesa assignats a les conselleries i, en tot cas, haurà de ser atesa amb els mitjans personals i materials de la conselleria competent en matèria d'habitatge.  
  
  
  
DISPOSICIONS FINALS  
  
Primera. Habilitació normativa  
S'habilita la directora general competent en matèria d'habitatge perquè dicte totes les resolucions, instruccions i interpretacions que siguen oportunes per al millor desplegament i aplicació d'aquesta ordre.  
  
Segona. Entrada en vigor  
La present ordre entrarà en vigor l'endemà de ser publicada en el Diari Oficial de la Generalitat Valenciana.  
  
València, 4 d'octubre de 2017  
  
La consellera d'Habitatge, Obres Públiques  
i Vertebració del Territori,  
MARÍA JOSÉ SALVADOR RUBERT


Còpia Permalink ELI